तीसरी तिमाही में SBI का मुनाफा 13.45% बढ़ा  
भारतीय स्टेट बैंक का एकीकृत मुनाफा दिसंबर तिमाही में पिछले साल की इसी अवधि के मुकाबले 13.45% बढ़कर 3,806.49 करोड़ रुपये हो गया।
देश के सबसे बड़े वाणिज्यिक बैंक भारतीय स्टेट बैंक का एकीकृत मुनाफा चालू वित्तवर्ष की तीसरी तिमाही में पिछले साल की इसी अवधि के मुकाबले 13.45 प्रतिशत बढ़कर 3,806.49 करोड़ रुपये हो गया। बंबई शेयर बाजार को भेजी सूचना में बैंक ने कहा है कि पिछले साल इसी तिमाही में बैक का एकीकृत मुनाफा 3,354.94 करोड़ रुपये रहा था।  अक्टूबर से दिसंबर, 2010 की इस अवधि में बैंक की कुल आय 14.7 प्रतिशत बढ़कर 36,966.87 करोड रुपये हो गई। पिछले वित्तवर्ष की इसी अवधि में यह 32,231.45 करोड़ रुपये रही थी।  स्टेट बैंक का अकेले अपने स्तर पर शु्द्ध मुनाफा 14 प्रतिशत बढ़कर 2,828.06 करोड़ रुपये रहा, जबकि पिछले साल इसी अवधि में उसका अपना मुनाफा 2,479.05 करोड़ रुपये रहा था।